open-index/open-wikipedia-markdown huggingface dataset:
Hummel (panssarihaupitsi)

**Hummel** () () oli saksalaisten toisessa maailmansodassa käyttämä 150 millimetrin panssarihaupitsi.

## Suunnittelu

Vuonna 1942 Saksan varusteluministeriö toi esille ehdotuksen raskaan 150 millimetrin sFH18/1 L/30 -haupitsin asentamisesta Geschützwagen III/IV -alustalle, jossa oli piirteitä sekä Panzerkampfwagen III että Panzerkampfwagen IV -vaunuista. Altmärkische Kettenwerk GmbH sai sopimuksen vaunun valmistamisesta, ja prototyyppi esiteltiin Adolf Hitlerille marraskuussa 1942.

12. toukokuuta 1943 mennessä oli toimitettava 100 vaunua Kurskin kesäoffensiivia varten. Samalla tilattiin 157 ampumatarvikevaunua ().

## Mallit

Koska tavallinen Hummel pystyi kuljettamaan mukanaan vain 18 laukausta, kehitettiin myös *Munitionsträger Hummel* (ampumatarvikekuljetus-Hummel). Ampumatarvikevaunu oli normaali Hummel, josta haupitsi laitteineen oli poistettu ja sille tarkoitettu aukko peitetty 10 millimetrin panssarilevyllä. Vaunun sisälle asennettiin kehikot 40 laukaukselle.

## Taisteluhistoria

Hummel sai tulikasteen Kurskin kesäoffensiivissa, jolloin 100 Hummelia oli käytössä. Ne saivat hyvän vastaanoton miehistöiltä. Se antoi miehistölle suojaa sirpaleilta ja antoi muuten vaikeasti liikuteltavalle tykistölle lisää liikkuvuutta. Ne palvelivat panssaridivisioonien panssaritykistörykmenteissä, joiden kolmannen patteriston määrävahvuuteen kuului yksi Hummel-patteri. Jokaisessa Hummel-patterissa oli kuusi panssarihaupitsia ja kaksi ampumatarvikevaunua.

## Aseistus

Yksi 150 millimetrin sFH18/1 L/30 -haupitsi sekä yksi 7,92 millimetrin MG-34-konekivääri lähipuolustusta varten. Haupitsiin oli 18 laukausta ja konekiväärille 600 patruunaa. 

## Lähteet
*
* 

## Aiheesta muualla
Anjovissalaattia

**Anjovissalaattia** on suomalaisen Freud Marx Engels & Jung -yhtyeen seitsemäs studioalbumi. Se julkaistiin vuonna 1993 levymerkillä Johanna Kustannus.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Transpositiosalaus

**Transpositiosalaus** on salausmenetelmä, jossa alkuperäisen viestin kirjainten paikkoja vaihdetaan. Salauksen purku tapahtuu kääntäen. Matemaattisesti tarkastellen bijektiota käytetään määrittämään kirjainten positio salatussa tekstissä ja käänteisfunktiota salauksen purkuun. Transpositiosalausta ei käytetä nykyään laajalti ja se on nopea purkaa tietokonetta apuna käyttäen.

Yksinkertainen esimerkki: Vaihdetaan jokaisen kahden kirjaimen paikkaa keskenään.

## Sovelluksia
### Sarakkeellinen transpositio
Viesti kirjoitetaan määrätyn pituisille riveille, sarakkeille annetaan jokin järjestys ja lopuksi luetaan viesti sarakkeittain järjestyksen mukaisesti. Yleensä rivin pituuden ja permutaation määrää avain. Valitaan avain siten, että siinä ei toistu sama kirjain useampaa kertaa. 

Esimerkki: Valitaan avainsanaksi KULO ja viestiksi KESÄ ON KUUMA. KULO on pituudeltaan 4, joten rivien pituudeksi tulee myös 4. Valitaan permutaatio aakkosten järjestyksen perusteella, eli 1 4 2 3.

Säännöllisessä sarakkeellisessa transpositiossa tyhjät kentät täytetään null-arvoilla (tapauksessamme X), säännöttömässä jätetään tyhjiksi.
Kun luetaan ylhäältä alas, järjestyksen mukaan, saadaan säännöllisessä tapauksessa salatuksi viestiksi esimerkiksi "KOU SKA ÄUX ENM", säännöttömässä "KOU SKA ÄUE NM".

### Kaksoistranspositio
Suoritetaan sarakkeellinen transpositio kaksi kertaa.

Esimerkki: Käytetään edellisestä esimerkin säännöttömästä tapauksesta saatua salattua tekstiä ja uutta avainta TAXI. 

Salatuksi viestiksi saadaan "OAN SUK KEU ÄM".

### Keskeytetty transpositio
Taulukon kentistä peitetään osa, ja niitä ei käytetä kun taulukko täytetään viestillä. Tämä vaikeuttaa salatun viestin päättelemistä.

Esimerkki: avain KULO ja viesti JUHANNUS, viestin kenttäosuudesta peitetty kentät m11, m22 ja m33

Salatuksi viestiksi saadaan esimerkiksi "AAU JUS UNA HNI", josta on hankala suoraan päätellä mikä alkuperäinen viesti oli.

## Katso myös
* Anagrammi
Huomenna päivä on uus

**Huomenna päivä on uus** on suomalaisen Freud Marx Engels & Jung -yhtyeen kuudes studioalbumi. Se julkaistiin vuonna 1992.

## Kappaleet

# Kipee (*Psycho*) 4:09
# Monenkirjava tilkkutäkki (*A Coat Of Many Colors*) 2:50
# Pappi, talonpoika, piru ja mustalainen 2:44
# Keltaparta 3:03
# Jäät kaipaamaan (*Cry, Cry, Cry*) 2:24
# Pienet pirut 3:03
# Huomenna päivää on uus (*Tomorrow Is Another Day*) 3:29
# Itäbalttilaisnaiset II (*Texas Women*) 2:42
# Juomalaulu II 2:50
# Kierros vielä (*The Race Is On*) 2:07
# Valot (*Spotlight*) 3:02
# Farewell 3:59
Sea Horse

**Sea Horse** on joulukuussa 1933 perustettu ravintola Helsingin Ullanlinnassa, joka on perustamisestaan lähtien vaalinut perinteikästä ravintolakulttuuria sekä sisustuksellaan että ruokalistallaan. Sea Horse tunnetaan myös nimellä **Sikala**. Ravintolan osoite on Kapteeninkatu 11.

Ravintolan asiakkaina on ollut merimiehiä, kulttuurihenkilöitä ja kaikkea siltä väliltä. Toimittaja Jouni Lompolon mukaan ravintolassa voi tavata väkeä ”nobelisteista kulman kundeihin”. 

Henkilökuntaan on kuulunut monenlaisia persoonallisuuksia. Vahtimestarina toimi 1930-luvulla kalterijääkäri Gunnar Salenius.

Viihdetaiteilija Spede Pasasen tytär Pirre Pasanen oli Sea Horsen ravintoloitsijana muutaman vuoden isänsä kuoleman jälkeen.

Vuonna 2003 avattiin laajennusosa, kabinetti *Musta hevonen* (Helsingissä oli myös Musta Hevonen -niminen ravintola, joka lopetti toimintansa 31.12.2013). Kabinetissa on Kimmo Kaivannon teos *Punaista ja mustaa*. Pääsalin takaseinällä on kahta merihevosta esittävä maalaus, jonka synnystä perimätieto kertoo kaksi versiota. Toisen mukaan 1940-luvulla ravintolaan murtautuneet taideopiskelijat ovat maalanneet sen. Toisen version mukaan rahaton taideopiskelija maksoi ravintolalaskunsa maalaamalla teoksen. Ravintolan historiikin kirjoittaneen Lamppu Laamasen mukaan merihevoset maalasivat parin yön aikana maaliskuussa 1970 Espoon taidekoulussa opiskelleet Oili Syvälahti ja Kaj Brandt.

Ruokalistan suosikeista mainittakoon paistetut silakat, kaalikääryleet, pyttipannu, lihapyörykät ja wieninleike talon tapaan. Sipulipihvi on kirjallisuudessakin Sea Horsen yhteydessä mainittu, yli 40 vuotta listalla ollut klassikko.

”Sikalan” tunnettuja kanta-asiakkaita ovat olleet edellä mainittujen Jouni Lompolon ja Kimmo Kaivannon lisäksi visailumies Jyrki Otila, runoilija Pentti Saaritsa,  liikennetoimittaja Esko Riihelä sekä muusikko Andy McCoy. Asiakkaina ovat olleet myös runoilija Pablo Neruda, filosofi  Jean-Paul Sartre ja jazzmuusikko Dizzy Gillespie.

## Kirjallisuutta
* Lamppu Laamanen : *Ravintola Sea Horse : lyhyt oppimäärä*. LampLite, Helsinki 2010 

## Lähteet

## Aiheesta muualla
* Ravintola Sea Horsen kotisivut
Gibraltarin vaakuna

**Gibraltarin vaakuna** on Kastilian kuningatar Isabella Katolilaisen 10. heinäkuuta 1502 käyttöön ottama vaakuna. Gibraltarin vaakunassa on punainen ja valkoinen tausta sekä punainen linna ja kultainen avain. Avain ja linna ovat myös Gibraltarin lipussa. Vaakunan alla on latinankielinen teksti *Montis Insignia Calpe*.

## Aiheesta muualla
Aina ja iankaiken

**Aina ja iankaiken** on suomalaisen Freud Marx Engels & Jung -yhtyeen viides studioalbumi. Se julkaistiin vuonna 1990.

## Kappaleet

### A-puoli
# Aina ja iankaiken, aamen ( - Forever And Ever, Amen - ) - 3:11
# Jeesus oli mutakuono ( - Jesus Was A Capricorn - ) - 2:46
# Tili meni - 3:11
# Syyllisyys blues - 2:55
# On se hyvä (ettei lehmät lennä) - 3:43
# Aamun myötä ( - Come Sundown - ) - 3:12

### B-puoli
# Takaisin tielle taas ( - Back On The Road Again - ) - 3:59
# Vanhakainuulainen kansantapa ( - Family Tradition - ) - 3:55
# Hra Tampuurimies ( - Mr. Tambourine Man - ) - 4:24
# Balladi Jose Cuervosta - 6:11
# Jaloviinaa ( - Canadian Whiskey - ) - 2:36
Lubomír Štrougal

**Lubomír Štrougal** (19. lokakuuta 1924 Veselí nad Lužnicí, Tšekkoslovakia – 6. helmikuuta 2023) oli tšekkiläinen poliitikko, joka toimi Tšekkoslovakian pääministerinä vuodet 1970–1988.

Štrougal joutui toisen maailmansodan aikana pakkotyöhön natsi-Saksan asetehtaisiin. Sodan jälkeen hän opiskeli lakia Prahan Kaarlen yliopistossa. Hän liittyi kommunistipuolueeseen ja toimi vuosina 1959–1961 Tšekkoslovakian maatalousministerinä sekä vuoteen 1965 sisäministerinä. 

Prahan kevään aikana Štrougal aluksi kieltäytyi yhteistyöstä Neuvostoliiton kanssa. Vuonna 1970 hän kuitenkin suostui presidentti Gustáv Husákin pyynnöstä maan pääministeriksi Oldřich Černíkin jälkeen. Černík oli Neuvostoliiton mielestä liian uudistushenkinen.

Štrougal oli Tšekkoslovakian pääministerinä vuodet 1970–1988, pidempään kuin kukaan toinen. Samettivallankumouksen nostaessa päätään Štrougal pyrki neuvottelemaan eri poliittisten suuntausten kanssa, mutta puoluejohtaja Miloš Jakeš piti kiinni jyrkän linjan kommunismista. Tämä johti Štrougalin eroon, ja häntä seurasi Ladislav Adamec.

Štrougal vetäytyi politiikasta 1989, ja hänet erotettiin seuraavana vuonna kommunistisesta puolueesta. Štrougal yritettiin myöhemmin saada myös oikeuteen vastuustaan kommunistisen ajan vainoista sekä Tšekkoslovakiasta pakoon yrittäneiden rajalla tapahtuneista kuolemista.

## Lähteet
Ladislav Adamec

**Ladislav Adamec** (10. syyskuuta 1926 Frenštát pod Radhoštěm, Määri – 14. huhtikuuta 2007 Praha) oli tšekkoslovakialainen kommunistipoliitikko. Adamec toimi Tšekkoslovakian pääministerinä vuosina 1988–1989 Lubomír Štrougalin jätettyä viran. Hän oli maassaan kommunismin kauden viimeinen pääministeri.

Adamec nousi Tšekkoslovakian johtavien poliitikkojen joukkoon vasta maaliskuussa 1987 päästyään kommunistipuolueen puheenjohtajistoon. Hänestä tuli maan pääministeri samettivallankumouksen aattona lokakuussa 1988, kun Štrougal erosi puolueen linjaerimielisyyksien takia. Erityisesti puoluejohtaja Miloš Jakeš oli jarruttamassa Štrougalin ja muiden uudistusmielisten hankkeita.

Marraskuussa 1989 mielenosoitukset yltyivät, ja kommunistipuoluetta vaadittiin luopumaan yksinvallastaan. Adamec suostui keskusteluihin opposition kanssa, ja joulukuussa 1989 kommunistivalta päättyi vapaisiin vaaleihin. Tämän jälkeen 1990 Adamec otti hoitaakseen Tšekkoslovakian kommunistisen puolueen pääsihteerin tehtävän.

## Lähteet
Winfield Dunn

**Bryant Winfield Culberson Dunn** (1. heinäkuuta 1927 Meridian, Mississippi, Yhdysvallat – 28. syyskuuta 2024) oli Tennesseen republikaaninen kuvernööri vuosina 1971–1975.

Dunn syntyi Meridianissa Mississippissä ja valmistui Mississippin yliopistosta vuonna 1950 sekä myöhemmin Tennesseen yliopistosta. Hän asettui pian vakituisesti Memphisiin.

Kuvernöörinä Dunnia seurasi vuonna 1975 Ray Blanton. Dunn toimi uransa aikana myös hammaslääkärinä ja yritysjohtajana. 

Dunn avioitui 1950-luvun alussa Betty Prichardin kanssa. Pari sai kolme lasta.

## Lähteet
COSMO-Skymed

**COSMO-Skymed** on italialainen neljän identtisen kaukokartoitussatelliitin järjestelmä, joka on tarkoitettu etenkin Välimeren alueen seurantaan. Järjestelmään kuuluu myös COSMO-Skymed Second Generation, joka on kahden satelliitin lisäosa COSMO-Skymediin.  Yhteensä satelliitteja on siis kuusi. Perussarjan ensimmäinen satelliitti laukaistiin 8. kesäkuuta 2007 Delta II-kantoraketilla Yhdysvaltain Vandenbergin sotilastukikohdasta. Toinen satelliitti pääsi radalleen 9. joulukuuta 2007 ja kolmas 25. lokakuuta 2008. Viimeinen satelliitti laukaistiin radalleen 6. marraskuuta 2010.

## Kaukokartoitussatelliittien järjestelmä
Satelliittijärjestelmän nimi tulee englannin kielen sanoista "Constellation of Small Satellites for Mediterranean basin observation". Se koostuu neljästä satelliitista, minkä ansiosta se pystyy kuvaamaan samoja kohteita suhteellisen tiheään. Satelliitit seuraavat sadon kasvua, ottavat kuvia karttojen valmistusta varten, tarkkailevat Italian merialueita ja pyrkivät myös osaltaan estämään mediassa laittomaksi kuvattua muuttoliikettä Afrikasta Italiaan. Kuvien resoluutio on noin yksi metri. Satelliittijärjestelmää kutsutaan kaksikäyttöiseksi, koska sen toimintaa rahoittaa Italian avaruusjärjestön (ASI) lisäksi Italian puolustusvoimat.

## Satelliittien tekniikkaa
Satelliitit on kehittänyt projektin alkaessa vielä täysin italialainen Alenia Spazio-yhtiö, joka on nykyisin osa ranskalais-italialaista Thales Alenia Space -yhtiötä. Italialaiset yritykset Galileo Avionica ja Laben kehittivät satelliitin X-kaistan SAR-tutkan jne. kriittisiä komponentteja. Satelliitti perustuu ASIn kehittämään PRIMA-satelliittirunkoon. Sen massa on 1700 kg. Se lentää 619 km korkealla naparadalla, jonka inklinaatio on 97,9 astetta. Kunkin satelliitin elinikä on viisi vuotta.

Telespazio kehitti järjestelmän vaativat maa-asemat ja tietokonejärjestelmät.

## Toinen sukupolvi
Italian puolustusministeriö ja Italian avaruusjärjestö julkaisivat vuoden 2009 alussa virallisesti toisen sukupolven COSMO-Skymed -toteutusohjelman. Toisen sukupolven satelliittien on tarkoitus lopulta korvata ensimmäisen sukupolven satelliitit.Helmikuun 12. päivänä 2009 kenraali Vincenzo Camporini ja ASI johtaja Enrico Saggese allekirjoittivat ensimmäisen asiaa koskevan sopimuksen. Sopimus kahden ensimmäisen satelliitin rakentamisesta allekirjoitettiin 2015 syyskuussa. Joulukuussa 2020 tilattiin myös kaksi seuraavaa satelliittia.

Kaksi COSMO-Skymed Second Generation satelliittia laukaistiin 18. joulukuuta 2019 ja 31. tammikuuta 2022. Satelliiteista osa kuuluu eräiden EU-maiden MUSIS-tiedustelusatelliittiohjelmaan (Multinational Space-based Imaging System). Toisen sukupolven satelliittiohjelma on osa ESA:n kolmannen osapuolen ohjelmaa, jonka sopimukset Italian avaruusjärjestö ASI:n kanssa velvoittavat CSG:n jakamaan tietoa lennoiltaan.

Loput kaksi ensimmäisen sukupolven satelliittia korvaavat toisen sukupolven satelliitit laukaistaan tulevina vuosina.

## Lähteet

## Aiheesta muualla
* ASIn Cosmo-Skymed sivusto
Abominations of Desolation

**Abominations of Desolation** on yhdysvaltalaisen death metal -yhtye Morbid Angelin julkaisema albumi. Sen oli tarkoitus olla yhtyeen ensimmäinen vuonna 1986, mutta se ei ollut tyytyväinen siihen. He julkaisivat debyyttinsä 1989. *Abominations of Desolation* puolestaan julkaistiin vasta 1991 ikään kuin "kokoelmana". Levyltä löytyy kaksi kappaletta debyytiltä *Altars of Madness*, *Chapel of Ghouls ja Lord of All fevers*.

## Kokoonpano
Kokoonpano levyllä on hieman epäselvää. Ilmoitettu on kaksi erilaista kokoonpanoa:
### Ensimmäinen kokoonpano
*Mike Browning - laulu, rummut
*Trey Azagthoth - kitarat, koskettimet
*Sterling von Scarborough - basso

### Toinen kokoonpano
*Mike Browning - laulu, rummut
*Trey Azagthoth - kitarat, koskettimet
*Richard Brunelle - kitarat
*John Ortega - basso

### Kappalelista
# The Invocation / Chapel of Ghouls - 07:11	
# Unholy Blasphemies - 04:00	
# Angel of Disease - 05:36	
# Azagthoth - 05:49
# The Gate / Lord of All Fevers - 05:55	
# Hell Spawn - 02:32	
# Abominations - 04:19	
# Demon Seed - 02:12	
# Welcome to Hell - 04:57

## Aiheesta muualla
* 
*
Laura Roca

**Laura Roca Montalá** (s. 8. tammikuuta 1980 Terrassa) on espanjalainen uimari, joka edusti kotimaataan kesäolympialaisissa 2000. Siellä hän karsiutui alkuerissä kaikista kolmesta lajistaan; 200 metrin vapaauinnista, 4 × 200 metrin vapaauintiviestistä sekä 4 × 100 sekauintiviestistä.

Roca voitti EM-hopeaa pitkällä radalla 4 × 200 vapaauintiviestissä Berliinissä 2002, yhdessä Melissa Caballeron, Tatiana Rouban sekä Erika Villaécijan kanssa. 

## Lähteet
*El Mundo - kesäolympialaiset 2004 Luettu 26.4.2007
Mustaa ei ole

__NOTOC__
**Mustaa ei ole** on Absoluuttisen Nollapisteen kappale ja järjestyksessään ensimmäinen single yhtyeen seitsemänneltä studioalbumilta *[[Seitsemäs sinetti (albumi)|Seitsemäs sinetti]]*. Se julkaistiin 25. huhtikuuta 2003 levymerkillä Johanna Kustannus.

Kappale debytoi Suomen virallisen listan sijalla 12, ja se pysyi listalla yhteensä neljä viikkoa.

## Kappaleet
#
#
#

## Lähteet

## Aiheesta muualla
* ''Mustaa ei ole'' discogs.com -sivustolla
Täytyy muistaa (tapaus Foliosurmat)

__NOTOC__
**Täytyy muistaa (tapaus Foliosurmat)** on Absoluuttisen Nollapisteen kappale ja järjestyksessään toinen single yhtyeen seitsemänneltä albumilta *[[Seitsemäs sinetti (albumi)|Seitsemäs sinetti]]*. Se julkaistiin 29. elokuuta 2003 levymerkillä Johanna Kustannus.

Single debytoi Suomen virallisen listan sijalla 16, ja nousi seuraavalla listaviikollaan sijalle 15.

## Kappaleet
# 
# 
# 

Ville Jolanki soittaa saksofonia kappaleessa *Tasan viikko bileisiin*.

## Lähteet

## Aiheesta muualla
* ''Täytyy muistaa (tapaus Foliosurmat)
Jarrutan

**Jarrutan** on Absoluuttisen Nollapisteen kappale ja single yhtyeen seitsemänneltä studioalbumilta *[[Seitsemäs sinetti (albumi)|Seitsemäs sinetti]]*. Se julkaistiin 28. tammikuuta 2004 levymerkillä Johanna Kustannus.

## Kappaleet
# 
# 
# 
# 

Kappale ”Mihin” julkaistiin alun perin albumilla *[[Suljettu]]*, ja ”Kotiinpaluu, jotenkin” albumilla *[[Olos]]*.

## Lähteet

## Aiheesta muualla
* ''Jarrutan'' discogs.com -sivustolla
John Malcolm Patterson

**John Malcolm Patterson** (27. syyskuuta 1921 – 4. kesäkuuta 2021) oli yhdysvaltalainen demokraattisen puolueen poliitikko. Hän toimi Alabaman osavaltion 44. kuvernöörinä 1959–1963.

Patterson syntyi Goldvillessä, Alabamassa. Hän liittyi Yhdysvaltain armeijaan vuonna 1939 ja palveli toisessa maailmansodassa sekä Korean sodassa. Hän luki lakia Alabaman yliopistossa. 

Ennen valintaansa kuvernööriksi Patterson toimi neljä vuotta Alabaman oikeusministerinä. Hänet valittiin demokraattien oikeusministeriehdokkaaksi isänsä Albert Pattersonin, puolueen alkuperäisen ehdokkaan, kesäkuussa 1954 tapahtuneen salamurhan jälkeen.

Pattersonin poliittiselle uralle Alabamassa osui kaksi merkittävää kansalaisoikeusliikkeen tapahtumaa, Montgomeryn bussiboikotti 1955–1956 ja Freedom Riders 1961. Patterson kannatti rotuerottelua, ja *[[Time]]*-lehden kannessa vuonna 1961 Patterson esiteltiin eteläisen uhmakkuuden ruumillistumana. Patterson kertoi myöhemmin haastatteluissa hävenneensä varhaisia näkemyksiänsä roduista.

Pattersonin perintöä kutsutaan ristiriitaiseksi, sillä vaikka hän kannattikin rotuerottelua, hän teki osavaltiossa kuitenkin monia köyhiä hyödyttäneitä uudistuksia. Hän ajoi rohkeasti kouluille kunnollista taloudellista perustusta, iski koronkiskureihin ja tuplasi köyhimpien vanhusten eläkkeen. Konservatiivit vastustivat monia Pattersonin edistämiä asioita.

Pattersonia seurasi Alabaman kuvernöörinä George Wallace vuonna 1963. Patterson pyrki uudelleen kuvernööriksi vuonna 1966, mutta demokraattien ehdokkaaksi ja lopulta kuvernööriksi valittiin Lurleen Wallace, George Wallacen vaimo. 

## Lähteet
John Patterson

**John Patterson** voi tarkoittaa ainakin seuraavia henkilöitä:

* John Malcolm Patterson (1921–2021), yhdysvaltalainen poliitikko Alabamasta
* John Patterson (1940–2005), yhdysvaltalainen elokuva- ja televisio-ohjaaja.
Irene Kaktus

__NOTOC__
**Irene Kaktus** on Absoluuttisen Nollapisteen kappale ja ensimmäinen single yhtyeen kuudennelta studioalbumilta *[[Nimi muutettu]]*. Se julkaistiin 1. maaliskuuta 2002 levymerkillä Johanna Kustannus.

Kappale debytoi Suomen virallisen listan sijalla 12, ja tippui seuraavalla listaviikollaan sijalle 18.

## Kappaleet
# 
# 

## Lähteet

## Aiheesta muualla
* ''Irene Kaktus'' discogs.com -sivustolla
Bill Clements

**William Perry ”Bill” Clements, Jr.** (17. huhtikuuta 1917 – 29. toukokuuta 2011) oli yhdysvaltalainen republikaanipoliitikko. Hän toimi Teksasin kuvernöörinä 1979–1983 ja 1987–1991.

Clements syntyi Dallasissa. Perhe menetti lamassa maatilansa, ja Clements työskenteli nuorena öljykentällä.

Clements oli vuodesta 1975 naimisissa pitkäaikaisen republikaani Rita Clementsin kanssa.

## Lähteet
Sojuz TM-23

**Sojuz TM-23** oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 28. miehistön 21. helmikuuta 1996. Se oli Sojuz-ohjelman 99. lento ja sen nimi oli Skif (Скиф). Se palasi maahan 2. syyskuuta 1996 193 vuorokautisen lennon jälkeen.

## Miehistö
### Laukaisu
* Juri Onufrijenko, päällikkö
* Juri Usatšov, lentoinsinööri

### Paluu
* Juri Onufrijenko, päällikkö
* Juri Usatšov, lentoinsinööri
* Claudie Haigneré, ESAn ranskalainen astronautti

## Lähteet

## Aiheesta muualla
* space.kursknet.ru (englisch) 
* spacefacts.de
Covenant (Morbid Angelin albumi)

**Covenant** on Morbid Angel -yhtyeen studialbumi, joka julkaistiin vuonna 1993 Earache Recordsin kautta. Kappaleista *Rapture* ja *God of Emptiness* on tehty musiikkivideot.

## Kappaleet
# 
# 
# 
# 
# 
# 
# 
# 
# 
# 
#:I: The Accuser
#:II: The Tempter

## Aiheesta muualla
* 
*
Hyviä muistoja, huomenna suihkuun

**Hyviä muistoja, huomenna suihkuun** on Absoluuttisen Nollapisteen kappale, jonka Johanna Kustannus julkaisi singlenä 29. tammikuuta 2001. Single on ennakkosingle yhtyeen ensimmäiseltä kokoelmalevyltä Olen pahoillani – Valitut teokset 1994–2000. 

## Kappaleet
# 
# 

## Lähteet

## Aiheesta muualla
* ''Hyviä muistoja, huomenna suihkuun'' discogs.com -sivustolla
Kotiinpaluu, jotenkin

**Kotiinpaluu, jotenkin** on Absoluuttisen Nollapisteen kappale ja single yhtyeen viidenneltä studioalbumilta *[[Olos]]*. Se julkaistiin 21. tammikuuta 2000 levymerkillä Johanna Kustannus.

## Kappaleet
# 
# 

Otto Hallamaa soittaa kitaraa kappaleessa ”Ei syttynyt, mies hymähtää”.

## Lähteet
Sojuz TM-24

**Sojuz TM-24** oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 27. miehistön. Se oli Sojuz-ohjelman 100. lento. Sen nimi on Фрегат, Pikku fregatti. Laukaisu tapahtui 17. elokuuta 1996 Baikonurin kosmodromilta. Paluu tapahtui 2. maaliskuuta 1997. Lennon kesto oli 196 vuorokautta. 

## Miehistö
### Laukaisu
* Valeri Korzun, päällikkö
* Aleksandr Kaleri, lentoinsinööri
* Claudie Haigneré ESAn ranskalainen spationautti

### Paluu
* Valeri Korzun, päällikkö
* Aleksandr Kaleri, lentoinsinööri
* Reinhold Ewald, ESAn saksalainen astronautti

## Lähteet

## Aiheesta muualla
* space.kursknet.ru (englisch) 
* spacefacts.de
Ajoratamaalaus

**Ajoratamaalaus** on Absoluuttisen Nollapisteen kappale ja ensimmäinen single yhtyeen kolmannelta studioalbumilta *[[Simpukka-amppeli]]*. Se julkaistiin lokakuussa 1997.

## Kappaleet
#
#

## Lähteet
Cornelius Cole

**Cornelius Cole** (17. syyskuuta 1822 Lodi, Senecan piirikunta, New York – 3. marraskuuta 1924 Hollywood, Kalifornia) oli yhdysvaltalainen republikaanipoliitikko ja lakimies.

Cole oli vuosina 1863–1865 Yhdysvaltain edustajainhuoneen jäsen Kaliforniasta. Vuosina 1867–1873 hän oli Yhdysvaltain senaatissa. Yhdysvaltain sisällissodan aikaan Cole palveli Unionin armeijassa kapteenin arvoisena. Hän toimi uransa aikana myös lakimiehenä.

Cole piti Yhdysvaltain kongressin edessä puheen 27. kesäkuuta 1922, jolloin hän oli jo 99 vuoden ikäinen. Hän kuoli Hollywoodissa 102-vuotiaana, vanhempana kuin kukaan muu Yhdysvaltain senaattori tähän mennessä.

## Lähteet
Ville Aaltonen

**Ville Aaltonen** (s. 17. toukokuuta 1979 Pori) on suomalainen jääpalloilija. Aaltonen edustaa Bandyliigassa pelaavaa Porin Narukerää.

## Seurajoukkueura

Aaltonen edusti kasvattajaseuraansa Narukerää vuoteen 2001, jossa hän voitti keväällä 1998 Bandyliigassa hopeaa ja seuraavana keväänä 1999 mestaruuden. 

Sen jälkeen Aaltonen pelannut Ruotsin Ljusdalissa ja Bollnäsissä. 

Syksyllä 2006 hänet valittiin seurajoukkueiden Jääpallon maailmancupin parhaaksi pelaajaksi. 

Kauden 2007–2008 Aaltonen pelasi Venäjän pääsarjassa Krasnogorskin Zorkin joukkueessa ja saavutti hopeaa. Samaan joukkueessa pelasi myös toinen suomalainen Sami Laakkonen. 

Vuosina 2009 ja 2010 Aaltonen valittiin vuoden jääpalloilijaksi Suomessa.

Vuoden 2017 alussa Ville Aaltonen solmi Bollnäsin kannsa elinikäisen sopimuksen, joka tarkoittaa käytännössä valmennustehtäviin osallistumista uran jälkeen. 

Aaltonen palasi Narukerään kaudeksi 2020-21.

## Maajoukkueura

Aaltonen on edustanut 16 kertaa MM-kilpailuissa vuosina 2004–2019. Vuoden 2019 MM-kisojen jälkeen Ville Aaltonen on pelannut 162 A-, 5 N-, 7 P-maaottelua. Vuonna 2004 Aaltonen oli mukana maailmanmestaruuden voittaneessa Suomen joukkueessa. 

Aaltonen toimi Samuli Niskasen jälkeen Suomen maajoukkueen kapteenina.

## Yksityiselämä

Aaltosen veli Jussi pelaa jääpalloa Ruotsissa. Aaltosella on vaimo, yksi tytär ja kaksi poikaa. Aaltosen poika Jesse debytoi Narukerän edustusjoukkueessa kaudella 2023-2024.

## Saavutukset
**Seurajoukkueissa**
* Suomen mestaruus 1999, 2023 (Narukerä)
* SM-pronssi: 1998, 2021, 2022, 2025 (Narukerä)
* Venäjän mestaruushopeaa 2008 Krasnogorskin Zorkin riveissä
* 3 Ruotsin mestaruushopeaa 2010, 2011 ja 2017 Bollnäsin riveissä
* Maailmancupin voittoa: 2019 Bollnäsin riveissä

**Maajoukkueessa**
* 1 maailmanmestaruuden vuonna 2004
* 2 maailmanmestaruushopeaa vuosina 2011 ja 2016
* 9 maailmanmestaruuspronssia vuosina 2001, 2006, 2007, 2008, 2009, 2011 ja 2017, 2018 ja 2019
* pelannut 16 MM-kisat.

**Henkilökohtaisesti**
* 2 kertaa vuoden jääpalloilija: 2009 ja 2010
* Seurajoukkueiden maailmancupin paras pelaaja 2006
* Bandyliigan All Stars: 2020-2021

## Lähteet
*Internet Bandy Database

### Viitteet
Augustus F. Hawkins

**Augustus Freeman ”Gus” Hawkins** (31. elokuuta 1907 Shreveport, Louisiana – 10. marraskuuta 2007 Bethesda, Maryland) oli yhdysvaltalainen demokraattipoliitikko.

Hawkins istui Kalifornian edustajana Yhdysvaltain edustajainhuoneessa vuosina 1963–1991. Hän vetäytyi politiikasta vuonna 1991 kotiinsa Los Angelesiin.

100-vuotiaaksi elänyt Hawkins oli kuollessaan vanhin elossa ollut entinen Yhdysvaltain edustajainhuoneen jäsen. Vaaleasta ihostaan huolimatta hän oli etniseltä taustaltaan afroamerikkalainen.

## Lähteet
Kupit on kuin olisi häät

__NOTOC__
**Kupit on kuin olisi häät** on Absoluuttisen Nollapisteen kappale ja ensimmäinen single yhtyeen neljänneltä studioalbumilta *[[Suljettu]]*. Se julkaistiin 22. helmikuuta 1999 levymerkillä Johanna Kustannus.

## Kappaleet
# 
# 

## Lähteet
Formulas Fatal to the Flesh

**Formulas Fatal to the Flesh** on Morbid Angel -yhtyeen viides studioalbumi. Se julkaistiin vuonna 1998. Se on ensimmäinen Morbid Angel -albumi, jolla laulaa ja soittaa bassoa Steve Tucker David Vincentin sijaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* 
*
Zones

**Zones** on Hawkwindin albumi vuodelta 1983, joka sisältää livenauhoituksia vuosilta 1980–1982. Albumi on julkaistu myöhemmin cd:nä mm. yhdessä *[[This Is Hawkwind, Do Not Panic]]*-albumin kanssa. Albumin julkaisi alun perin Flicknife Records, joka julkaisi useampia Hawkwindin arkistomateriaaleihin perustuvia albumeja. Lewisham Odeonilla vuonna 1980 nauhoitetut kappaleet on julkaistu myös *[[Levitation]]*-albumin remasteroidulla painoksella.

"Zones" on lyhyt eri ääniä sisältävä studiossa nauhoitettu elektroninen kollaasi ja "Dangerous Vision" on kosketinsoittaja Keith Halen säveltämä ja laulama kappale. "Runnin' Through The Back Brain"-kappaleen laulaa Michael Moorcock. "The Island" on osa *[[Levitation]]*-albumilla olevaa "Dust Of Time"-kappaletta ja samalta albumilta on peräisin myös "Motorway City"-kappale.

"Utopia 84" on Nik Turnerin syntetisaattorin ylle lausuma lyhyt kappale ja "Social Alliance" on Dave Brockin esittämä hyvin punk-henkinen kappale. "Sonic Attack" ja "Dream Worker" ovat myös elektronis-voittoisia kappaleita joiden lausunnan hoitaa Turner. Levyn päättää Turnerin vanha Hawkwind-klassikko "Brainstorm".

## Kappaleet
# "Zones" (Brock) - 0:44
# "Dangerous Vision" (Hale) - 5:06
# "Runnin' Through The Back Brain" (Moorcock/Brock/Bainbridge/Lloyd Langton/Hale/Baker) - 6:17
# "The Island (Dust Of Time)" (Lloyd Langton/Brock) - 2:37
# "Motorway City" (Brock) - 4:47
# "Utopia 84" (Brock) - 2:06
# "Social Alliance" (Brock) - 4:39
# "Sonic Attack" (Moorcock/Hawkwind) - 5:47
# "Dream Worker" (Bainbridge/Turner) - 5:28
# "Brainstorm" (Turner) - 8:30

## Nauhoitusajat- ja paikat

*Battle Studio 1981 (kpl. 1)
*Lewisham Odeon 18.12.1980 (kpl. 2–5)
**Choose Your Masques*-kiertue 1982 (kappaleet 6–10)

## Muusikot
*Dave Brock: kitara, kosketinsoittimet, laulu
*Huw Lloyd Langton: kitara, laulu
*Harvey Bainbridge: basso, kosketinsoittimet, laulu
*Ginger Baker: rummut (kappaleet 2-5)
*Keith Hale: kosketinsoittimet, laulu (kappaleet 2-5)
*Michael Moorcock: laulu (kappale 3)
*Martin Griffin: rummut (kappaleet 6-10)
*Nik Turner: saksofoni, huilu, laulu (kappaleet 6-10)

## Julkaisuhistoria

*lokakuu 1983: Flicknife Records, SHARP014, vinyyli 
*maaliskuu 1984: Flicknife Records, PSHARP014, kuvalevy (2000 kappaletta) 
*marraskuu 1988: Flicknife Records, SHARP1422CD, UK CD (yhdessä *[[This Is Hawkwind, Do Not Panic]]*-albumin kanssa) 
*marraskuu 1992: Anagram Records, CDMGRAM57, UK CD 
*heinäkuu 1994: Griffin Music, GCDHA164-2, USA CD 
*heinäkuu 2000: Cleopatra Records, CLE08502, USA 2CD (yhdessä *[[This Is Hawkwind, Do Not Panic]]*-albumin kanssa)
*heinäkuu 2002: Anagram Records, CDMGRAM160, UK 2CD (yhdessä *[[This Is Hawkwind, Do Not Panic]]*-albumin kanssa)
Ronnie Milsap

**Ronnie Lee Milsap** (s. 16. tammikuuta 1943 Robbinsville, Pohjois-Carolina) on yhdysvaltalainen country-laulaja ja -muusikko.

Milsap syntyi sokeana. Hän alkoi opiskella klassista musiikkia, mutta kiinnostui pian myös rock and rollista. 1960-luvun alussa hän esiintyi J. J. Calen yhtyeen kanssa. 

Milsap julkaisi vuonna 1963 singlen "Total Disaster". Hän nousi kymmeniä kertoja listaykköseksi, ja ajoittain musiikissa on kuultavissa pop-vaikutteita. Viimeinen listaykköshitti on "A Woman In Love" vuodelta 1989. Hän on Grammy-palkittu.

## Aiheesta muualla
* Ronnie Milsap Viralliset sivut
Mario Party 7

**Mario Party 7** on Hudson Softin kehittämä ja Nintendon vuonna  julkaisema partypeli. Peli on *[[Mario Party (pelisarja)|Mario Party]]* -sarjan seitsemäs osa ja neljäs pelisarjan peli Nintendo GameCubelle. Se on myös toinen osa, joka käyttää GameCuben mikrofonia.

## Hahmot
Pelissä on yhteensä kaksitoista pelattavaa hahmoa:
*Mario
*Luigi
*Wario
*Waluigi
*Prinsessa Peach
*Prinsessa Daisy
*Yoshi
*Boo
*Toad
*Toadette
*Birdo (uusi)
*Dry Bones (uusi)

## Pelaaminen
*Mario Party 7* on samankaltainen kuin edeltäjänsä. Pelissä pelataan virtuaalisilla pelilaudoilla, joilla on tarkoituksena saada eniten tähtiä, esimerkiksi avaamalla laatikoita. Laudoilla liikutaan heittämällä noppaa ja liikkumalla sen osoittaman luvun verran. Se, mihin ruutuun päätyy, määrää sen mitä tapahtuu seuraavaksi. Vuorojen lopuksi pelataan aina minipeli, josta voittaja(t) saavat rahaa. Rahalla ostetaan tavaroita ja hankitaan tähtiä.

### Mikrofoni
Peli käyttää joissain minipeleissä GameCuben toiseen muistikorttipaikkaan kytkettävää mikrofonia. Tällaisissa minipeleissä yksi pelaaja puhuu englanniksi komentoja mikrofoniin ja muut käyttävät tavallisia ohjaimia.

### Kahdeksan pelaajan pelit
Pelissä on myös uusi ominaisuus aiempiin sarjan osiin verrattuna: peliä pystyy pelaamaan normaalin neljän pelaajan sijasta nyt jopa kahdeksan pelaajaa. Tämä ominaisuus toimii siten, että kaksi pelaajaa pelaa samalla ohjaimella jakaen ohjaimen eli toinen pelaaja käyttää ohjaimen oikeaa puolta ja toinen vasenta. Kun ohjaimia on neljä, ja jokaiselle ohjaimelle tulee kaksi pelaajaa, se on yhteensä kahdeksan pelaajaa.

## Aiheesta muualla
* 
* Nintendo Suomen Mario Party 7 -sivu
Piotr Szulkin

**Piotr Szulkin** (26. huhtikuuta 1950 Gdańsk – 3. elokuuta 2018 Varsova) oli puolalainen elokuvaohjaaja, käsikirjoittaja ja näyttelijä. Hän ohjasi yli 30 elokuvaa ja sai noin 50 palkintoa, niin puolalaista kuin ulkomaalaistakin. Hän oli professorina valtion elokuvakoulussa Łódźissa.

## Ohjauksia
*Dziewce z ciortom, 1975
*Oczy uroczne, 1977
*Kobiety pracujące, 1978
*Golem, 1979
*Wojna światów – Następne stulecie, 1981
*O-Bi, O-Ba. Koniec cywilizacji, (*Sivilisaation loppu*, 1984)
*Ga, Ga. Chwała bohaterom, 1985
*Femina, 1990
*Mięso (Ironica), 1993
*Ubu Król, 2003

## Lähteet

## Aiheesta muualla

*
Newtonin kehto

**Newtonin kehto** on Isaac Newtonin mukaan nimetty laite, joka demonstroi liikemäärän ja energian säilymislakia. Newtonin kehto rakentuu toisissaan kiinni olevista heilureista (yleensä viidestä), joista jokainen roikkuu kahdella samanpituisella narulla telineestä. Kun reunimmainen heiluri nostetaan ilmaan ja päästetään irti, syntyy ketjureaktio, jossa reunimmaiset heilurit nousevat vuorotellen ilmaan ja keskimmäiset pysyvät paikoillaan. Tätä jatkuu, kunnes energia loppuu. Narujen samanpituisuus pitää heilureiden liikkeet samalla tasolla. Jos narut eivät ole yhtä pitkät, heilurit epätasapainottuvat. Kehtoa voidaan käyttää myös niin, että pannaan kaksi palloa liikkeelle, jolloin kahden pallon osuttua muihin toisesta päästä lähtee myös kaksi palloa liikkeelle.

Newtonin kehto on ollut suosittu pöytälelu sen keksimisestä saakka. Newtonin kehdon nimesi ja tuotti englantilainen näyttelijä Simon Prebble vuonna 1967. Aluksi Lontoon Harrods myi puisen version kehdosta, ja myöhemmän luonnoksen loi kuvanveistäjä, myöhemmin elokuvaohjaajaksi ryhtynyt Richard Loncraine.

Joskus Newtonin kehtoa käytetään demonstroimaan mekaniikan kolmatta peruslakia.

Maailman suurimman Newtonin kehdon suunnitteli Chris Boden. Kehdon omistaa *The Geek Group* Kalamazoossa, Michiganissa.
Kehto on julkisesti esillä, ja sitä käytetään tiede- ja teknologiaesityksissä. Kehto koostuu kahdestakymmenestä 6,8 kg:n painoisesta keilapallosta ja 6,1 metrin pituisista kaapeleista. Pallot roikkuvat metrin päässä lattiasta.

## Aiheesta muualla

* Lisätietoa Newtonin kehdosta
New Found Glory

**New Found Glory** (ennen **A New Found Glory**) on yhdysvaltalainen pop-punkyhtye, joka perustettiin vuonna 1997 Coral Springsissä, Floridassa, ja sen jäsenet asuvat nykyään Kaliforniassa.

## Diskografia
### Albumit

* *[[Not Without a Fight]]* (2009)
* *[[Radiosurgery]]* (2011)
* *Resurrection* (2014)
* *Makes Me Sick* (2017)
* *Forever + Ever x Infinity*(2020)
* *December's Here*  (2021)
* *Make the Most of It* (2023)
* *Listen Up!* (2026)

### EP:t

### DVD:t

## Aiheesta muualla
* New Found Gloryn virallinen kotisivusto
* 
* New Found Glory Geffen Recordsin sivustolla
* New Found Gloryn sivu MTV:llä 
* Nothing Gold Can Stay - New Found Gloryn fanisivusto
Scherpenzeel (Friisinmaa)

**Scherpenzeel** (stellingwerfsiksi: *Scharpenzeel*, friisiksi: *Skerpenseel*) on asutuskeskus Weststellingwerfin kunnassa, Friisinmaalla, Alankomaissa. Se sijaitsee lounaaseen kunnan keskuksesta, Wolvegasta. Asukkaita alueella on 432.

Linnuntietä Scherpenzeelistä on matkaa..

* ..Munnekebureniin 1,9 kilometriä
* ..Spangaan 2,2, kilometriä
* ..Grachtiin 2,2 kilometriä
* ..Langelilleen 2,9 kilometriä
* ..Slijkenburgiin 2,9 kilometriä
* ..Nijetrijneen 2,9 kilometriä
* ..Noordervenerboschiin 3,8 kilometriä
* ..Ossenzijliin 4,3 kilometriä
* ..Oldelameriin 5 kilometriä
* ..Echtenerbrugiin 5,8 kilometriä
* ..IJsselhamen 5,8 kilometriä

Kylässä on ravintola, leirintäalue ja supermarketti.

## Tunnettuja asukkaita

* Pieter Stuyvesant, Uuden Amsterdamin viimeinen kuvernööri syntyi Scherpenzeelissä.
* Idolsfinalisti Dewi Pechler on asunut Scherpenzeelissä. 

## Lähteet

## Aiheesta muualla

*Scherpenzeelistä Stellingwerven.dds.nl:n sivuilla
Ragnar Lodbrok

**Ragnar Lodbrok** ('Karvahousu') oli legendaarinen Tanskan kuninkaan Hårekin jaarli, jonka väitetään osallistuneen muun muassa viikinkien tekemään Pariisin ryöstämiseen vuonna 845. Hänen sanotaan kuolleen vuonna 865. Ragnarin kolme poikaa, Ubbe, Hvitserk ja Ivar Luuton johtivat suurta pakana-armeijaa, joka valloitti Englannin länsiosat 800-luvun loppupuolella.

Ragnar Lodbrokin historiallisuudesta ei ole varmuutta. Hänet yhdistetään lukuisiin historiallisiin tapahtumiin, mutta häneen on yhdistetty lukuisia eri hahmoja. Hänestä ei ole olemassa primäärilähteitä. Myöhempi perimätieto on jostain syystä esittänyt Lodbrokin Ruotsin ja Tanskan tarukuninkaana. Tarun mukaan Northumbrian kuningas Ælla murhasi hänet heittämällä tämän käärmekuoppaan voitettuaan hänen armeijansa. 

Johannes Messeniuksen fiktiivisessä Suomen Kronikassa Ragnarin kerrotaan vuonna 818 kärsineen tappion Suomen kuninkaan Matulin tukemia bjarmeja vastaan.  

Ragnar Lodbrok esiintyy päähenkilönä televisiosarjassa *[[Viikingit (televisiosarja)|Viikingit]]*. Häntä esittää näyttelijä Travis Fimmel.

## Lähteet
Joaquín Mosquera

**Joaquín Mariano Mosquera y Arboleda** (14. joulukuuta 1787 – 4. huhtikuuta 1878) oli kolumbialainen valtiomies ja poliitikko.

Mosquera syntyi Popayánissa ja osallistui maan itsenäistymiseen johtaneisiin tapahtumiin. Simón Bolívar nimitti hänet lähettilääkseen Peruun, Chileen ja Buenos Airesiin, tehtävänä edistää Amerikan yhtenäistymistä. 

Mosquera toimi Kolumbian neljäntenä presidenttinä vuonna 1830. Hän aloitti kautensa kesäkuussa, ja jo syyskuussa hän joutui väistymään sotilaskapinan tieltä. Hänet valittiin myöhemmin myös maan kuudenneksi presidentiksi 2. toukokuuta 1831, ja hän luopui vallasta 23. marraskuuta. 

Mosquera kieltäytyi monista hänelle tarjotuista valtion viroista. Hän työskenteli yliopiston rehtorina ja professorina, ja pyrki edistämään kansan koulutusta. Hän oli naimisissa serkkunsa Doña Maria Josefa Mosquera Hurtadon kanssa ja sai viisi lasta. Mosqueara menetti näkönsä vuonna 1858 ja eli viimeiset vuosikymmenensä sokeana . Hän kuoli 91-vuotiaana vuonna 1878.

## Lähteet
Knut (jääkarhu)

**Knut** (5. joulukuuta 2006 – 19. maaliskuuta 2011 Zoologischer Garten Berlin, Berliini) oli vankeudessa syntynyt jääkarhu, joka sai maailmanlaajuista julkisuutta ja josta tuli maailman kuuluisin jääkarhu.

20-vuotias emokarhu hylkäsi Knutin ja sen veljen heti niiden syntymän jälkeen. Neljän päivän kuluttua Knutin veli kuoli, ja eläintenhoitajat päättivät erottaa Knutin emostaan. Se vietti 44 vuorokautta keskoskaapissa.

Maaliskuussa 2007 Knut esiteltiin yleisölle ensimmäistä kertaa. Noin 400 toimittajaa vieraili Zoologischer Garten Berlinissä, ja Knutista uutisoitiin ympäri maailmaa. Jotkin eläinsuojelujärjestöt vaativat Knutia lopetettavaksi, koska luonnossa emonsa hylkäämäksi joutunut pentu menehtyisi. Eläintarha päätti kuitenkin toisin. Knutia kasvatettiin pulloruokinnalla.

Saksan ympäristöministeri Sigmar Gabriel adoptoi virallisesti Knutin. Knut toimi uhanalaisten lajien maskottina konferenssissa, joka pidettiin Bonnissa vuonna 2008. Knutin kuvia on myös käytetty ympäristökampanjoissa.

Muutamat yritykset hyödynsivät Knutin suosiota valmistamalla Knut-tuotteita soittoäänistä aina pehmoleluihin. Makeisvalmistaja Haribo toi huhtikuussa 2007 markkinoille vadelmaisia Cuddly Knut -karamelleja, ja voittonsa se lupasi jakaa eläintarhan kanssa. Knut pääsi myös muutamien musiikkikappaleiden aiheeksi. Suosituimpia niistä olivat singlet ”Knut Is Cute” sekä 9-vuotiaan saksalaistyttö Kittyn esittämä kappale ”Knut, der kleine Eisbär” (). Knut esiintyi myös saksankielisen Vanity Fair -lehden maaliskuun numeron kannessa vuonna 2007.

Knut kuoli yllättäen 19. maaliskuuta 2011. Tutkijoiden mukaan kuolema todennäköisesti aiheutui epileptisestä kohtauksesta, jonka aikana eläin putosi veteen ja hukkui. Ruumiinavauksessa jääkarhun aivoista löydettiin muutoksia, jotka viittasivat sen perineen epilepsian isältään Lars-jääkarhulta, joka myös kärsi sairaudesta. Muualta elimistöstä ei löytynyt vaurioita. Eläin täytettiin ja asetettiin näytteille Berliinin luonnontieteelliseen museoon. 

## Lähteet

## Aiheesta muualla

* Knut media centre 
* Zoo Berlin: Knut
* The Guardian-sanomalehden kuvagalleria Knutista
Newtonin summat

**Newtonin summia** voidaan käyttää polynomiyhtälön juurten potenssien summien laskemiseen.

Olkoon *P(x)* *n*-asteen polynomi
:\displaystyle P(x) = a_nx^n + a_{n-1}x^{n-1} + \cdots + a_1x + a_0

Olkoon yhtälön P(x)=0 juuret x_1,x_2,\ldots,x_n. Määritellään seuraavat summat:

\displaystyle S_1 = x_1 + x_2 + \cdots + x_n

\displaystyle S_2 = x_1^2 + x_2^2 + \cdots + x_n^2

\vdots

\displaystyle S_k = x_1^k + x_2^k + \cdots + x_n^k

\vdots

Newtonin summien mukaan,

\displaystyle a_nS_1 + a_{n-1} = 0

\displaystyle a_nS_2 + a_{n-1}S_1 + 2a_{n-2}=0

\displaystyle a_nS_3 + a_{n-1}S_2 + a_{n-2}S_1 + 3a_{n-3}=0

\vdots

## Aiheesta muualla
AOPS-wikin artikkeli
Kosmos (ravintola)

**Kosmos** on helsinkiläinen ravintola, joka sijaitsee osoitteessa Kalevankatu 3.

Yrjö Lindfors perusti 1924 silloiselle Wladimirinkadulle *Kosmos ruokasalit*. Suomessa oli silloin kieltolaki. Vladimirinkatu muuttui Kalevankaduksi, ja Lindfors suomennettiin Hepolammeksi. Ravintolan asiakkaina olivat alun perin ylioppilaat ja matkustavaiset, mutta sittemmin asiakaskuntaan kuului liikemiehiä, taiteilijoita ja virkamiehiä.

Sodan aikana ravintola sinnitteli Aino Hepolammen johdolla säännöstelyn varassa, johon kuuluivat elintarvikekupongit ja grammalleen lasketut ruoka-annokset. Vuonna 1944 ravintola pakkovuokrattiin Saksan armeijan ruokalaksi. Sen asiakaskuntaan ovat vuosien varrella kuuluneet niin lehtitalojen toimittajat, kuvataiteilijat, kirjailijat kuin vasemmistoradikaalitkin. Kosmos on esiintynyt usean suomalaisen romaanin tapahtumapaikkana, muun muassa Tuomas Vimman *Toisessa*.

Kosmoksen asiakaskuntaan ovat kuuluneet muun muassa Olavi Virta, Pentti Saarikoski, Jorma Ojaharju, M. A. Numminen ja Matti Pellonpää. Nykyisin Kosmos tavoittelee pääkaupungin ominta kulinaarista kulttuuria, ”helsinkiläistä keittiötä”, jonka taustalla elävät venäläiset, ranskalaiset ja ruotsalaiset maut. Ravintolan sisustus on säilynyt lähes samanlaisena perustamisesta lähtien. Varovaisia uudistuksia on tehty sisustusarkkitehti Kaisa Blomstedtin johdolla. Kosmoksen nykyisille kanta-asiakkaille on jaettu Stefan Lindforsin suunnittelema rintanappi, jonka käyttämistä pidetään kunnia-asiana Kosmoksessa ruokaillessa.

Katri Hepolampi (1936–2015) oli ravintolan sielu vuosikymmenet. Hänet valittiin Stadin Ravintoloitsijaksi 2004. Nykyään ravintolan johdossa on Hepolampia kolmannessa polvessa. Nykyinen toimitusjohtaja Irina Hepolampi (ent. Numminen) on Katri Hepolammen veljen tytär.

## Lähteet

## Aiheesta muualla
* Ravintola Kosmoksen kotisivut
* Helsingin Sanomien Nyt-liitteen artikkeli
* Katri Hepolammen muistokirjoitus HS Muistot -sivustolla
Varaustupa

**Varaustupa** on lukittu, maksullinen mökki. Varaustuvasta varataan makuupaikka, mutta koko tupaa ei voi varata itselleen. Varaustupa voi olla myös autiotuvan osa tai muuten sen yhteydessä. 

Varaustuvassa on yöpymiseen tarvittavat makuualustat sekä yleensä myös patjat, peitot ja tyynyt, toisin kuin maksuttomissa ja lukitsemattomissa autiotuvissa. Tuvassa on myös ruoanlaittovälineet. Muita kansallispuistojen ja erämaiden tupatyyppejä ovat autiotupa, vuokratupa ja päivätupa. Lisäksi voi majoittua kammissa, kodassa tai laavulla.

## Lähteet
*Tupatyypit Luontoon.fi
*Metsähallituksen tupasivu Luontoon.fi
Päivätupa

**Päivätupa** on retkeilijöille tarkoitettu lukitsematon levähdyspaikka. Tuvassa ei ole tarkoitus nukkua. Päivätuvassa voi olla kamiina, jolla tupaa lämmitetään ja siinä voi tehdä ruokaa. Kamiinan lämmitystä varten tuvilla on polttopuita ja polttopuuntekotarvikkeet. Päivätuvan läheisyydessä on myös kuivakäymälä ja pihapiirissä usein tulentekopaikka.

Muita kansallispuistojen ja erämaiden tupatyyppejä ovat autiotupa, vuokratupa ja varaustupa. Lisäksi voi majoittua kammissa, kodassa tai laavulla.

## Lähteet
*Luontoon.fi &ndash; Tupatyypit
Nuoret Kotkat

**Nuorten Kotkien Keskusliitto – Unga Örnars Centralförbund NKK ry**, lyhyesti **Nuoret Kotkat** on valtakunnallinen lapsijärjestö, joka perustettiin Ruotsin esimerkkiä seuraten vuonna 1943. Järjestön toimintaa ohjaavia arvoja ovat yhdenvertaisuus, yhteisöllisyys, solidaarisuus, kansainvälisyys ja demokratia. Nuoret Kotkat edistävät näitä arvoja osana sosialidemokraattista työväenliikettä. Toiminnassa järjestetään lapsille ja nuorille leirejä, kerhoja ja tapahtumia ympäri Suomea sekä tehdään yhteistyötä kansainvälisten sisarjärjestöjen kanssa. Merkittävä osa toiminnan järjestämisestä tapahtuu järjestön kouluttamien vapaaehtoisten voimin. Jäseniä järjestössä on tällä hetkellä noin 10 000. 

Kotkaliike levisi Pohjoismaihin Itävallasta. Monet mallit – univormu, järjestörakenne ja suoritusmerkit – lainattiin partiojärjestöstä. Alkuperäinen nimi *Rote Falken* (suom. Punaiset Haukat) on peräisin Maksim Gorkin kirjoituksista, joissa hän kuvailee nuorten haukkojen kasvua. Suomen järjestön virallisessa historiikissa kerrotaan, että haukkaa pidettiin pohjoismaisessa maatalousyhteiskuntarakenteessa vihattuna kanavarkaana, siksi nimi vaihdettiin kotkaksi.

Järjestön ensimmäinen näyttävä esiintyminen oli sotasyyllisyysoikeudenkäynnin yhteydessä, kun Nuoret Kotkat ja Suomen Partiolaiset yhdessä hoitivat syytettyjen puolustuksen toimiston konekirjoitus- ja monistustehtäviä tehokkaalla tavalla toimittaja-kansanedustaja Yrjö Kilpeläisen tiukalla johdolla. Näin saatiin tiedotusvälineille tarkat ajantasaiset ja oikeat tiedot oikeudenkäynnin edistymisestä, koska virallinen tiedotus laahasi päiväkausia perässä muun muassa käännösvaikeuksien takia. Oikeudenkäynnin jälkeen järjestön suosio alkoi kasvaa. 1960-luvun pohjoismaiset nuorisoleirit muun muassa Larvikissa Norjassa keräsivät osanottajia myös Pohjoismaiden ulkopuolelta.
## Talous
### Rahoitus

## Lähteet
* Nuoret Kotkat, internetsivusto
* Soini, Yrjö: *Kuin Pietari hiilivalkealla: Sotasyyllisyysasian vaiheet 1944 - 1948*.

### Viitteet
Josei

**Josei** (, ”naiset”, "naisten"), sarjakuvien suhteen myös **ladies' comics** (), on muun muassa mangan ja animen kohderyhmä, johon kuuluvat nuoret naiset. Joseihin kuuluvat teokset ovat tytöille suunnattua shōjoa kypsempää: fantasiaa on vähemmän, tarinat keskittyvät tiiviimmin henkilöhahmojen välisiin suhteisiin ja seksi ja romantiikka esitetään realistisemmassa valossa. Sarjojen tarinakaaret ja teemat ovat monimutkaisempia. Josei käsittelee usein samankaltaisia aiheita kuin shōjo, kuten romantiikkaa, tieteisfiktiota tai historiallista draamaa, mutta myös enemmän aikuisia naisia kiinnostavia teemoja: työssäkäyntiä, avioliittoa ja perhe-elämää.

Miehille suunnatun seinenin tavoin josei-sarjoissa seksi on usein esitetty kursailemattomasti, ja monet josei-mangakat tunnetaan tummempisävyisen ja normaalista poikkeavamman seksuaalisuuden tutkimisesta. Suurin osa *[[dōjinshi]]*- ja *[[yaoi]]*-mangasta onkin joko naisille suunnattua mangaa tai eroottista mangaa. Ensimmäisiä aikuisille naisille suunnattuja sarjoja kutsuttiin nimellä *ladies' comics*, mutta nimi alettiin pian liittää saippuaoopperamaiseen kerrontaan. Vakavastiotettava, älyllisempään kerrontatapaan perustuva naisten manga alkoi saada Japanissa jalansijaa vasta 1990-luvulla.

## Lähteet
Yksin kotona 4

**Yksin kotona 4** () on vuoden 2002 alkupuolella valmistunut TV-elokuva, joka on jatkoa aiemmille Yksin kotona -elokuville. Elokuva sai ensi-iltansa Yhdysvalloissa 3. marraskuuta 2002.

Michael Weinberg esittää elokuvan päähenkilöä Kevin McCallisteria. French Stewart näyttelee Marv Merchantsia, joka oli toinen rikoskaksikosta kahdessa ensimmäisessä elokuvassa. 

Yksin kotona -sarjan viides osa *[[Yksin kotona: The Holiday Heist]]* valmistui vuonna 2012 ja sai ensi-iltansa Yhdysvalloissa 25. marraskuuta 2012.

## Tarina

Kevin McCallisterin vanhemmat ovat eronneet ja Kevinin isä asuu miljonäärinaisystävänsä Natalien kanssa, jolla on suuri kartano. Joulu on pian ja Kevinistä on vaikeaa viettää joulua avioeron vuoksi. Hän lähtee isänsä naisystävän kartanolle jouluksi ja saa pian selville, että murtovarkaat Marv ja tämän tyttöystävä Vera aikovat murtautua kartanoon. Kevin uskoo kartanon hovimestari Prescottin olevan juonessa mukana, mutta rikoskumppaniksi osoittautuukin sisäkkö Molly. Prescott sanoo itsensä irti ja Kevinin isä jättää Natalien ja palaa perheensä luokse. Konnat ja Molly joutuvat vankilaan.

## Kritiikki ja kiistat
Elokuva sai negatiivista palautetta ja joutui kriitikoiden haukkumaksi niin paljon, että kaikki elokuvaan liittyvä jätettiin julkaisematta (paitsi VHS- ja DVD-julkaisut). ''Dallas Morning News''- ja ''Los Angeles Times'' -lehtien mukaan elokuva oli huono useista syistä. Yksi syy oli muun muassa se, että *Yksin kotona 4:ssa* näyttelijät ovat erinäköisiä kuin alkuperäisissä osissa, lisäksi Kevinin laaja perhe on tiivistynyt kolmeen lapseen Kevin mukaan lukien.

### Rooleissa

## Lähteet
Hatayn maakunta

**Hatayn maakunta** on yksi Turkin 81 maakunnasta. Se sijaitsee Välimeren rannikolla ja sillä on maaraja Syyrian kanssa. Maakunnan pinta-ala on  5&nbsp;524 km² ja vuonna 2014 sen väkiluku oli 1&nbsp;519&nbsp;836. Hatayn pääkaupunki on Antakya.

## Piirikunnat

Hatayn maakunta jakautuu 15 piirikuntaan seuraavasti (väkilukuarvio 31.12.2014):
* Altınözü (61&nbsp;341 as.)
* Antakya (354&nbsp;768 as.)
* Arsuz (81&nbsp;001 as.)
* Belen (30&nbsp;577 as.)
* Defne (137&nbsp;398 as.)
* Dörtyol (117&nbsp;053 as.)
* Erzin (41&nbsp;233 as.)
* Hassa (54&nbsp;146 as.)
* İskenderun (244&nbsp;970 as.)
* Kırıkhan (107&nbsp;994 as.)
* Kumlu (13&nbsp;345 as.)
* Payas (39&nbsp;857 as.)
* Reyhanlı (89&nbsp;980 as.)
* Samandağ (118&nbsp;373 as.)
* Yayladağı (27&nbsp;800 as.)

## Lähteet

## Aiheesta muualla

*Kuvia Hatayn pääkaupungista